**Hanke „** **Sõtke jõe suudme puhastamine ja muuli korrastamine“**

HANKIJA: AS Sillamäe-Veevärk

EELDATAV MAKSUMUS: 12 000 eurot käibemaksuta

PAKKUMUSTE AVAMINE: 21.10.2020 kell 14:00

EESMÄRK:

Sõtke jõe suudme puhastamine erinevatest setetest ja muuli korrastamine (edaspidi nimetatud Tööd)

TELLIJA TINGIMUSED:

1. Sõtke jõe suudme puhastamine setetest (liiv, kivid jm) ja muuli olukorra parandamine.
2. Sõtke jõe suuet tuleb süvendada, et eemaldada sinna aegade jooksul kogunenud üleliigne sete.
3. Süvenduspinnas ja muud tööde käigus kogunenud setted tuleb utiliseerida.
4. Muul tuleb parendada: olemasolevad graniitkivid korrastada, laduda ringi, tugevdamiseks tuua kive juurde.
5. Tööde teostamisel tuleb arvestada Keskkonnaameti kõrvaltingimuste nõuetega, mis on toodud ära *Lisas 1, Veekeskkonnariskiga tegevuse registreering.*
6. Töö teostamiseks vajalikke lubade ja kooskõlastuste taotlemine.
7. Töö teostamiseks peab olema vajalik tehnika.
8. Maksumuses tuleb arvestada kõiki asjaolusid, mis on vajalikud käesoleva hanke eesmärgi teostamiseks.

KÕRVALDAMISE ALUSED JA KVALIFITSEERIMISTINGIMUSED:

1. Pakkujal ei tohi olla maksuvõlglane. Hankija kontrollib Pakkuja maksuvõlgasid Maksu- ja Tolliameti kodulehe kaudu: <https://www.emta.ee/et> ja kõrvaldab menetlusest Pakkuja, kes pole võlgu kõrvaldanud 3. tööpäeva jooksul alates vastava teate saamisest. Pakkuja peab esitama kõrvaldamise aluste puudumise kohta kinnituse *Vormil 1, Pakkuja kinnitus hankementlusest kõrvaldamise aluste puudumise kohta.*
2. Pakkuja äriregistrile esitatud viimase kolme majandusaasta aruannetest nähtuv keskmine netokäive peab olema vähemalt 18 000 EUR. Pakkuja esitab väljavõtted aruannetest ja nõude kinnituse *Vormil 2, Käive.*
3. Pakkuja (ühispakkuja) peab enne hanke väljakuulutamist olema eelnevalt teostanud vähemalt 1 (ühe) hanke objektiga sarnase Töö. Pakkuja peab esitama teostatud Tööde loetelu *Vormil 3, Tööde loetelu.*

VASTAVUSTINGIMUSED:

1. Pakkumus tuleb allkirjastada juhatuse liikme või volituse alusel määratud esindaja poolt. Ühispakkujate korral peab volituselt selguma juhtivpakkuja. Volitaja peab volikirja allkirjastama. Volitus on toodu ära *Vormil 4, Volikiri.*
2. Pakkuja peab esitama teostatavate Tööde tehnilise kirjelduse, mis moodustab kuni 30 % pakkumuse hindamise komponendist. Tööde tehniline kirjeldus on toodud ära *Vormil 5, Tööde kirjeldus*
3. Pakkuja peab pakkumuses kinnitama hanke alusdokumentides esitatud tingimuste ülevõtmist, pakkumuse esitamist üksnes nende asjaolude kohta, mis on hanke lähteülesndeks ja hankelepingu täitmiseks vajalikke spetsialistide ja tehnika olemasolu. Pakkuja esitab vastavad kinnitused etteantud *Vormil 6, Pakkumusteade.*

PAKKUMUSTE HINDAMINE:

Hindamise kriteeriumiks on majanduslikult soodsaim pakkumus. Pakkumuste hindamisel kasutatakse väärtuspunktide meetodit, mis koosneb maksumusest (max 70 punkti) ja Töö kirjelduse kvaliteedist (max 30 punkti). Maksumuse esitamiseks tuleb täita hinnapakkumus *Vormil 7, Maksumus.*

Madalaima väärtusega pakkumus saab maksimaalse arvu punkte ja edasi arvutatakse valemiga: madalam väärtus / pakkumuse väätus \* osakaal (70 %).

Tööde kirjelduse punktid on hindamiskomisjoni liikmete poolt omistatud punktide arikmeetiline keskmine ja punkte antakse järgnevalt:

30 punkti – Vastab täielikult hanke ootustele. Tööde kirjeldus on väga hästi läbi mõeldud, põhjalik, tegevused asjakohased, põhjendatud ja reaalselt teostatav. Pakutud Töö on täiesti sobiv antud eesmärgi teostamiseks.

20 punkti – Vastab keskmiselt hanke ootustele. Tööde kirjeldus on rahuldavalt läbi mõeldud, osaliselt põhjendatud, tegevused kohati asjakohased, reaalselt teostatav. Pakutud Töö on sobiv antud eesmärgi teostamiseks.

10 punkti – Vastab alla keskmise hanke ootustele. Tööde kirjeldus pole korralikult läbi mõeldud, pinnapealsed selgitused, arusaamatud tegevused, halvasti põhjendatud. Pakutud Töö korraldus vajab täiendavaid selgitusi.

0 punkti – Ei vasta hanke ootustele. Töö kirjelduses või põhjendatuses on väga olulisi puudusi või täiesti puudulik. Pakutud Töö on täiesti sobimatu antud eesmärgi teostamiseks.

Koondpunktid: liidetakse maksumuse ja Töö kirjelduse punktid ning arvestatakse kuni kaks kohta pärast koma. Pakkumuse võitjaks on suurima punktisumma kogunud Pakkuja.

ÜLDSÄTTED:

Pakkumus tuleb esitada vastavalt hanke alusdokumentides sätestatud tingimustele. Pakkuja võib märkida, milline teave on ärisaladus ning põhjendab teabe ärisaladuseks määramist. Ärisaladusena ei või märkida riigihangete seaduses (edaspidi RHS) § 111 lg 5 toodud asjaolusid.

Hankija võib kontrollida pakkumuste vastavust hanke alusdokumentides esitatud tingimustele ning hinnata vastavaks tunnistatud pakkumusi RHS § 52 sätestatud korras enne Pakkujate suhtes kõrvaldamise aluste puudumise ja kvalifikatsiooni kontrollimist. Kui Pakkuja ei esita antud tähtajaks kvalifikatsiooni tõendamiseks vajalikke dokumente või esitatud dokumentide sisu kohta selgitust või selgitamist võimaldavaid andmeid või dokumente ja need andmed või dokumendid ei ole andmekogus olevate avalike andmete põhjal oluliste kulutusteta kättesaadavad, on õigus jätta ta kvalifitseerimata.

Hankija võib pidada läbirääkimisi pakkumuse maksumuse ja Töö tehnilise kirjelduse üle. Kui Pakkuja ettepaneku(te)le ei vasta 3. tööpäeva jooksul, on õigus jätta jõusse esialgne maksumus ja/või tehniline kirjeldus. Juhtivhankija võib lükata tagasi kõik pakkumused, kui nad ületavad hanke eeldatavat maksumust või tehnilises kirjelduses pakutav lahendus ei vasta hanke ootustele. Pakkumus tuleb esitada eesti keeles ja peab olema jõus vähemalt 90 päeva alates pakkumuste avamise päevast.

LEPINGU TINGIMUSED:

Tellija ei teosta ettemaksu. Tasumise eelduseks on Töö teostamine ja akti allkirjastamine Poolte poolt. Tellija kohustub tasuma arve alates korrektse arve laekumise päevast 14. tööpäeva jooksul.

Tööde planeeritud kestvuseks on 1 (üks) nädal ja peab olema lõpetatud hiljemalt 24.11.2020. Tellijal on õigus muuta hankelepingut vastavalt RHS § 123 lg 1 sätestatud punktides (va punktid 3 ja 4).